title: Provedbena direktiva Komisije (EU) 2020/432 оd 23. ožujka 2020. o izmjeni Direktive Vijeća 2002/55/EZ u pogledu definicije povrća i popisa rodova i vrsta iz članka 2. stavka 1. točke (b) (Tekst značajan za EGP)

text:
                  24.3.2020

                  HR

                  Službeni list Europske unije

                  L 88/3

         PROVEDBENA DIREKTIVA KOMISIJE (EU) 2020/432
         оd 23. ožujka 2020.
         o izmjeni Direktive Vijeća 2002/55/EZ u pogledu definicije povrća i popisa rodova i vrsta iz članka 2. stavka 1. točke (b)
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 2002/55/EZ od 13. lipnja 2002. o stavljanju na tržište sjemena povrća (1), a posebno njezin članak 2. stavak 2.,
         budući da:

                     (1)

                     U Provedbenoj direktivi Komisije (EU) 2019/990 (2), kojom je izmijenjen članak 2. stavak 1. točka (b) Direktive 2002/55/EZ, definicija „povrća” koja je prethodila tablici u tom članku greškom je izbrisana. Stoga članak 2. stavak 1. točka (b) Direktive 2002/55/EZ više ne sadržava definiciju „povrća”, koja je bitan dio te Direktive.

                     (2)

                     Direktivu 2002/55/EZ trebalo bi stoga na odgovarajući način ispraviti.

                     (3)

                     Radi pravne sigurnosti datum prenošenja u nacionalno pravo utvrđen u ovoj Direktivi trebao bi odgovarati datumu prenošenja utvrđenom u Provedbenoj direktivi (EU) 2019/990.

                     (4)

                     Mjere predviđene ovom Direktivom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU DIREKTIVU:

            Članak 1.
            Izmjena Direktive 2002/55/EZ
            Direktiva 2002/55/EZ mijenja se kako je navedeno u prilogu ovoj Direktivi.

            Članak 2.
            Prenošenje

               1.   Države članice najkasnije do 30. lipnja 2020. donose i objavljuju zakone i druge propise potrebne za usklađivanje s ovom Direktivom. O tome odmah obavješćuju Komisiju.
               Te se odredbe primjenjuju od 1. srpnja 2020.
               Kada države članice donose te odredbe, one sadržavaju upućivanje na ovu Direktivu ili se na nju upućuje prilikom njihove službene objave. Države članice određuju načine tog upućivanja.

               2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.

            Članak 3.
            Adresati
            Ova je Direktiva upućena državama članicama.

            Sastavljeno u Bruxellesu 23. ožujka 2020.

                  Za Komisiju

                  Predsjednica

               Ursula VON DER LEYEN

            (1)  SL L 193, 20.7.2002., str. 33.

            (2)  Provedbena direktiva Komisije (EU) 2019/990 оd 17. lipnja 2019. o izmjeni popisa rodova i vrsta u članku 2. stavku 1. točki (b) Direktive Vijeća 2002/55/EZ, u Prilogu II. Direktivi Vijeća 2008/72/EZ i u Prilogu Direktivi Komisije 93/61/EEZ (SL L 160, 18.6.2019., str. 14.).

            PRILOG
            U Direktivi 2002/55/EZ članku 2. stavku 1. točka (b) zamjenjuje se sljedećim:

                        „(b)

                        ‚povrće’: znači sljedeće vrste namijenjene poljoprivrednoj ili hortikulturnoj proizvodnji, ali ne i ukrasnoj primjeni:

               Allium cepa L.

                        —

                        skupina Cepa (luk)

                        —

                        skupina Aggregatum (luk kozjak)

               Allium fistulosum L. (luk zimski)

                        —

                        sve sorte

               Allium porrum L. (poriluk)

                        —

                        sve sorte

               Allium sativum L. (češnjak)

                        —

                        sve sorte

               Allium schoenoprasum L. (luk vlasac)

                        —

                        sve sorte

               Anthriscus cerefolium (L.) Hoffm. (krasuljica)

                        —

                        sve sorte

               Apium graveolens L.

                        —

                        skupina lisnati celer

                        —

                        skupina korjenasti celer

               Asparagus officinalis L. (šparoga)

                        —

                        sve sorte

               Beta vulgaris L.

                        —

                        skupina cikla (cikla uključujući ciklu Cheltenham)

                        —

                        skupina lisnata repa (špinatna repa ili blitva)

               Brassica oleracea L.

                        —

                        skupina kelj

                        —

                        skupina cvjetača

                        —

                        skupina capitata (crveni kupus i bijeli kupus)

                        —

                        skupina kelj pupčar

                        —

                        skupina korabica

                        —

                        skupina kelj grmoliki

                        —

                        skupna brokula (kalabrijska brokula i brokula)

                        —

                        skupina lisnati kelj

                        —

                        skupina tronchuda (portugalski kupus)

               Brassica rapa L.

                        —

                        skupina pekinški kupus

                        —

                        skupina povrtna repa

               Capsicum annuum L. (feferon ili paprika)

                        —

                        sve sorte

               Cichorium endivia L. (endivija)

                        —

                        sve sorte

               Cichorium intybus L.

                        —

                        skupna cikorije

                        —

                        skupina lisnata cikorija (lisnati ili glavati radič)

                        —

                        skupina industrijska (korjenska) cikorija

               Citrullus lanatus (Thunb.) Matsum. et Nakai (lubenica)

                        —

                        sve sorte

               Cucumis melo L. (dinja)

                        —

                        sve sorte

               Cucumis sativus L.

                        —

                        skupina krastavac

                        —

                        skupina krastavac za konzerviranje

               Cucurbita maxima Duchesne (bundeva)

                        —

                        sve sorte

               Cucurbita pepo L. (izdužene tikve, uključujući zrelu bundevu i žutu tikvicu, ili tikvica, uključujući nezrelu žutu tikvicu)

                        —

                        sve sorte

               Cynara cardunculus L.

                        —

                        skupina artičoka

                        —

                        skupna karda

               Daucus carota L. (mrkva i stočna mrkva)

                        —

                        sve sorte

               Foeniculum vulgare Mill. (komorač)

                        —

                        skupina azoricum

               Lactuca sativa L. (salata)

                        —

                        sve sorte

               Solanum lycopersicum L. (rajčica)

                        —

                        sve sorte

               Petroselinum crispum (Mill.) Nyman ex A. W. Hill

                        —

                        skupina lišće peršina

                        —

                        skupina korijen peršina

               Phaseolus coccineus L. (mnogocvjetni grah)

                        —

                        sve sorte

               Phaseolus vulgaris L.

                        —

                        skupina patuljasti grah mahunar

                        —

                        skupina grah mahunar

               Pisum sativum L.

                        —

                        skupina grašak okruglog sjemena

                        —

                        skupina grašak naboranog sjemena

                        —

                        skupina grašak šećerac

               Raphanus sativus L.

                        —

                        skupna rotkvica

                        —

                        skupina rotkva

               Rheum rhabarbarum L. (rabarbara)

                        —

                        sve sorte

               Scorzonera hispanica L. (crni korijen)

                        —

                        sve sorte

               Solanum melongena L. (patlidžan)

                        —

                        sve sorte

               Spinacia oleracea L. (špinat)

                        —

                        sve sorte

               Valerianella locusta (L.) Laterr. (matovilac)

                        —

                        sve sorte

               Vicia faba L. (bob)

                        —

                        sve sorte

               Zea mays L.

                        —

                        skupina slatki kukuruz

                        —

                        skupina kukuruz kokičar

                  Svi hibridi navedenih vrsta i skupina.”


title: Delegirana direktiva Komisije (EU) 2021/647 оd 15. siječnja 2021. o izmjeni, u svrhu prilagodbe znanstvenom i tehničkom napretku, Priloga III. Direktivi 2011/65/EU Europskog parlamenta i Vijeća u pogledu izuzeća za određene spojeve olova i šesterovalentnog kroma u električnim i elektroničkim sklopovima za iniciranje eksploziva za civilnu (profesionalnu) uporabu (Tekst značajan za EGP)

text:
                  20.4.2021

                  HR

                  Službeni list Europske unije

                  L 133/54

         DELEGIRANA DIREKTIVA KOMISIJE (EU) 2021/647
         оd 15. siječnja 2021.
         o izmjeni, u svrhu prilagodbe znanstvenom i tehničkom napretku, Priloga III. Direktivi 2011/65/EU Europskog parlamenta i Vijeća u pogledu izuzeća za određene spojeve olova i šesterovalentnog kroma u električnim i elektroničkim sklopovima za iniciranje eksploziva za civilnu (profesionalnu) uporabu
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu 2011/65/EU Europskog parlamenta i Vijeća od 8. lipnja 2011. o ograničenju uporabe određenih opasnih tvari u električnoj i elektroničkoj opremi (1), a posebno njezin članak 5. stavak 1. točku (a),
         budući da:

                     (1)

                     Direktivom 2011/65/EU propisuje se da države članice moraju osigurati da električna i elektronička oprema stavljena na tržište ne sadržava opasne tvari navedene u Prilogu II. toj direktivi. To se ograničenje ne primjenjuje na izuzete primjene navedene u Prilogu III. toj direktivi.

                     (2)

                     Kategorije električne i elektroničke opreme na koje se primjenjuje Direktiva 2011/65/EU navedene su u Prilogu I. toj direktivi.

                     (3)

                     Olovo i šesterovalentni krom su ograničene tvari navedene u Prilogu II. Direktivi 2011/65/EU.

                     (4)

                     Komisija je 19. siječnja 2018. primila zahtjev u skladu s člankom 5. stavkom 3. Direktive 2011/65/EU za uvrštenje izuzeća na popis u Prilogu III. toj direktivi za uporabu spojeva olova i šesterovalentnog kroma u električnim i elektroničkim sklopovima za iniciranje eksploziva za civilnu (profesionalnu) uporabu (dalje u tekstu „zatraženo izuzeće”).

                     (5)

                     U skladu s člankom 5. stavkom 7. Direktive 2011/65/EU u okviru ocjenjivanja zahtjeva provedena su savjetovanja s dionicima. Primjedbe zaprimljene tijekom tih savjetovanja objavljene su na posebnoj internetskoj stranici.

                     (6)

                     Spojevi olova i šesterovalentnog kroma sadržani su u bitnim dijelovima električnih i elektroničkih sklopova za iniciranje kao što su električni detonatori, inicijalna eksplozivna punjenja i pirotehnički usporivači sa zadrškom. Električni i elektronički sklopovi za iniciranje dio su električnih i elektroničkih detonatora koji se prvenstveno upotrebljavaju u djelatnostima vađenja minerala, građevinarstva i rušenja te u komponentama integriranih sustava za spašavanje.

                     (7)

                     Trenutačno na tržištu nisu dostupne alternative za olovov diazid, olovni stifnat, olovni dipikramat, narančasto olovo (olovni tetroksid) niti za olovni dioksid u električnim i elektroničkim sklopovima za iniciranje, kao ni za barijev kromat u pirotehničkim usporivačima sa zadrškom u električnim i elektroničkim sklopovima za iniciranje koje bi ispunile sve ključne zahtjeve potrebne za siguran rad električnih i elektroničkih sklopova za iniciranje.

                     (8)

                     Zbog nedostatka alternativa, zamjena ili eliminacija olovnog diazida, olovnog stifnata, olovnog dipikramata, narančastog olova (olovni tetroksid), olovnog dioksida i barijevog kromata u određenim komponentama električnih i elektroničkih sklopova za iniciranje znanstveno je i tehnički neizvediva. Izuzeće je u skladu s Uredbom (EZ) br. 1907/2006 Europskog parlamenta i Vijeća (2) i stoga se njime ne narušava zaštita okoliša i zdravlja koja je njome predviđena.

                     (9)

                     Stoga je primjereno odobriti zatraženo izuzeće tako da se primjene obuhvaćene tim izuzećem u pogledu električne i elektroničke opreme kategorije 11. uvrste u Prilog III. Direktivi 2011/65/EU.

                     (10)

                     Zatraženo izuzeće trebalo bi odobriti u trajanju od pet godina od 20. travnja 2021., u skladu s člankom 5. stavkom 2. prvim podstavkom Direktive 2011/65/EU. Imajući na umu rezultate stalnih nastojanja da se pronađu pouzdane zamjene, razdoblje trajanja izuzeća ne bi trebalo negativno utjecati na inovacije.

                     (11)

                     Direktivu 2011/65/EU trebalo bi stoga na odgovarajući način izmijeniti,

               DONIJELA JE OVU DIREKTIVU:

            Članak 1.
            Prilog III. Direktivi 2011/65/EU mijenja se kako je utvrđeno u Prilogu ovoj Direktivi.

            Članak 2.

               1.   Države članice najkasnije do 31. listopada 2021. donose i objavljuju zakone i druge propise potrebne za usklađivanje s ovom Direktivom. One Komisiji odmah dostavljaju tekst tih odredaba.
               One te odredbe primjenjuju od 1. studenoga 2021.
               Kada države članice donose te odredbe, one sadržavaju upućivanje na ovu Direktivu ili se na nju upućuje prilikom njihove službene objave. Države članice određuju načine tog upućivanja.

               2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.

            Članak 3.
            Ova Direktiva stupa na snagu dvadesetog dana od dana objave u Službenom listu Europske unije.

            Članak 4.
            Ova je Direktiva upućena državama članicama.

            Sastavljeno u Bruxellesu 15. siječnja 2021.

                  Za Komisiju

                  Predsjednica

               Ursula VON DER LEYEN

            (1)  SL L 174, 1.7.2011., str. 88.

            (2)  Uredba (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije te o izmjeni Direktive 1999/45/EZ i stavljanju izvan snage Uredbe Vijeća (EEZ) br. 793/93 i Uredbe Komisije (EZ) br. 1488/94 kao i Direktive Vijeća 76/769/EEZ i direktiva Komisije 91/155/EEZ, 93/67/EEZ, 93/105/EZ i 2000/21/EZ (SL L 396, 30.12.2006., str. 1.).

            PRILOG
            U Prilogu III. Direktivi 2011/65/EU dodaje se sljedeći unos 45:

                           „45.

                           olovov diazid, olovni stifnat, olovni dipikramat, narančasto olovo (olovni tetroksid), olovni dioksid u električnim i elektroničkim sklopovima za iniciranje eksploziva za civilnu (profesionalnu) uporabu i barijev kromat u pirotehničkim usporivačima s dugom zadrškom u električnim sklopovima za iniciranje eksploziva za civilnu (profesionalnu) uporabu

                           Primjenjuje se na kategoriju 11. i istječe 20. travnja 2026.”


title: Delegirana direktiva Komisije (EU) 2021/884 оd 8. ožujka 2021. o izmjeni, u svrhu prilagodbe znanstvenom i tehničkom napretku, Priloga IV. Direktivi 2011/65/EU Europskog parlamenta i Vijeća u pogledu razdoblja valjanosti za izuzeće za uporabu žive u električnim zakretnim konektorima koji se upotrebljavaju u sustavima za intravaskularno ultrazvučno snimanje (Tekst značajan za EGP)

text:
                  2.6.2021

                  HR

                  Službeni list Europske unije

                  L 194/37

         DELEGIRANA DIREKTIVA KOMISIJE (EU) 2021/884
         оd 8. ožujka 2021.
         o izmjeni, u svrhu prilagodbe znanstvenom i tehničkom napretku, Priloga IV. Direktivi 2011/65/EU Europskog parlamenta i Vijeća u pogledu razdoblja valjanosti za izuzeće za uporabu žive u električnim zakretnim konektorima koji se upotrebljavaju u sustavima za intravaskularno ultrazvučno snimanje
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu 2011/65/EU Europskog parlamenta i Vijeća od 8. lipnja 2011. o ograničenju uporabe određenih opasnih tvari u električnoj i elektroničkoj opremi (1), a posebno njezin članak 5. stavak 1. točku (a),
         budući da:

                     (1)

                     Direktivom 2011/65/EU propisuje se da države članice moraju osigurati da električna i elektronička oprema stavljena na tržište ne sadržava opasne tvari navedene u Prilogu II. toj direktivi. To se ograničenje ne primjenjuje na određene izuzete primjene koje su specifične za medicinske proizvode i instrumente za praćenje i kontrolu te su navedene u Prilogu IV. toj direktivi.

                     (2)

                     Kategorije električne i elektroničke opreme na koje se primjenjuje Direktiva 2011/65/EU navedene su u Prilogu I. toj direktivi.

                     (3)

                     Živa je ograničena tvar navedena u Prilogu II. Direktivi 2011/65/EU.

                     (4)

                     Komisija je Delegiranom direktivom (EU) 2015/574 (2) dopustila izuzeće za korištenje žive u sustavima za intravaskularno ultrazvučno snimanje (dalje u tekstu „izuzeće”), konkretno uvrštavanjem te primjene u Prilog IV. Direktivi 2011/65/EU. Izuzeće je trebalo isteći 30. lipnja 2019., u skladu s člankom 5. stavkom 2. trećim podstavkom te direktive.

                     (5)

                     Komisija je 6. listopada 2017. primila zahtjev za obnavljanje izuzeća (dalje u tekstu „zahtjev za obnavljanje”), to jest u roku iz članka 5. stavka 5. Direktive 2011/65/EU. U skladu s tom odredbom izuzeće ostaje na snazi do donošenja odluke o zahtjevu za obnavljanje.

                     (6)

                     U skladu s člankom 5. stavkom 7. Direktive 2011/65/EU u okviru ocjenjivanja zahtjeva za obnavljanje provedena su savjetovanja s dionicima. Primjedbe zaprimljene tijekom tih savjetovanja objavljene su na posebnoj internetskoj stranici.

                     (7)

                     Živa se upotrebljava u električnim zakretnim konektorima za intravaskularno ultrazvučno snimanje koji omogućuju električnu vodljivost između rotacijskog pretvornika i nepokretne elektroničke opreme. Uporaba žive omogućuje, među ostalim, višu radnu frekvenciju što omogućuje dobivanje snimaka veće rezolucije što je korisno za pacijente.

                     (8)

                     Zbog nedostatka alternativa zamjena ili eliminacija žive u predmetnim primjenama znanstveno je i tehnički trenutačno neizvediva. Izuzeće je u skladu s Uredbom (EZ) br. 1907/2006 Europskog parlamenta i Vijeća (3) i stoga se njime ne narušava zaštita okoliša i zdravlja koja je njome predviđena.

                     (9)

                     Stoga je primjereno odobriti obnavljanje izuzeća.

                     (10)

                     Izuzeće bi trebalo obnoviti na najdulje razdoblje valjanosti od sedam godina do 30. lipnja 2026., u skladu s člankom 4. stavkom 3. i člankom 5. stavkom 2. trećim podstavkom Direktive 2011/65/EU. Imajući na umu rezultate stalnih nastojanja da se pronađu pouzdane zamjene, razdoblje trajanja izuzeća ne bi trebalo negativno utjecati na inovacije.

                     (11)

                     Direktivu 2011/65/EU trebalo bi stoga na odgovarajući način izmijeniti,

               DONIJELA JE OVU DIREKTIVU:

            Članak 1.
            Prilog IV. Direktivi 2011/65/EU mijenja se kako je utvrđeno u Prilogu ovoj Direktivi.

            Članak 2.

               1.   Države članice najkasnije do 30. lipnja 2022. donose i objavljuju zakone i druge propise potrebne za usklađivanje s ovom Direktivom. One Komisiji odmah dostavljaju tekst tih odredaba.
               One te odredbe primjenjuju od 1. srpnja 2022.
               Kada države članice donose te odredbe, one sadržavaju upućivanje na ovu Direktivu ili se na nju upućuje prilikom njihove službene objave. Države članice određuju načine tog upućivanja.

               2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.

            Članak 3.
            Ova Direktiva stupa na snagu dvadesetog dana od dana objave u Službenom listu Europske unije.

            Članak 4.
            Ova je Direktiva upućena državama članicama.

            Sastavljeno u Bruxellesu 8. ožujka 2021.

                  Za Komisiju

                  Predsjednica

               Ursula VON DER LEYEN

            (1)  SL L 174, 1.7.2011., str. 88.

            (2)  Delegirana direktiva Komisije (EU) 2015/574 оd 30. siječnja 2015. o izmjeni, u svrhu prilagodbe tehničkom napretku, Priloga IV. Direktivi 2011/65/EU Europskog parlamenta i Vijeća u pogledu izuzeća za živu u sustavima za intravaskularno ultrazvučno snimanje (SL L 94, 10.4.2015., str. 6.)

            (3)  Uredba (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije te o izmjeni Direktive 1999/45/EZ i stavljanju izvan snage Uredbe Vijeća (EEZ) br. 793/93 i Uredbe Komisije (EZ) br. 1488/94 kao i Direktive Vijeća 76/769/EEZ i direktiva Komisije 91/155/EEZ, 93/67/EEZ, 93/105/EZ i 2000/21/EZ (SL L 396, 30.12.2006., str. 1.).

            PRILOG
            U unosu 42. Priloga IV. Direktivi 2011/65/EU drugi stavak zamjenjuje se sljedećim:

               „Istječe 30. lipnja 2026.”


title: Delegirana direktiva Komisije (EU) 2020/360 оd 17. prosinca 2019. o izmjeni, u svrhu prilagodbe znanstvenom i tehničkom napretku, Priloga IV. Direktivi 2011/65/EU Europskog parlamenta i Vijeća u pogledu izuzeća za olovo u platiniranim platinskim elektrodama koje se koriste za određena mjerenja vodljivosti (Tekst značajan za EGP)

text:
                  5.3.2020

                  HR

                  Službeni list Europske unije

                  L 67/109

         DELEGIRANA DIREKTIVA KOMISIJE (EU) 2020/360
         оd 17. prosinca 2019.
         o izmjeni, u svrhu prilagodbe znanstvenom i tehničkom napretku, Priloga IV. Direktivi 2011/65/EU Europskog parlamenta i Vijeća u pogledu izuzeća za olovo u platiniranim platinskim elektrodama koje se koriste za određena mjerenja vodljivosti
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu 2011/65/EU Europskog parlamenta i Vijeća od 8. lipnja 2011. o ograničenju uporabe određenih opasnih tvari u električnoj i elektroničkoj opremi (1), a posebno njezin članak 5. stavak 1. točku (a),
         budući da:

                     (1)

                     Direktivom 2011/65/EU propisuje se da države članice moraju osigurati da električna i elektronička oprema stavljena na tržište ne sadržava opasne tvari navedene u Prilogu II. toj direktivi. To se ograničenje ne primjenjuje na određene izuzete primjene koje su specifične za medicinske proizvode i instrumente za praćenje i kontrolu te su navedene u Prilogu IV. toj direktivi.

                     (2)

                     Kategorije električne i elektroničke opreme na koje se primjenjuje Direktiva 2011/65/EU navedene su u Prilogu I. toj direktivi.

                     (3)

                     Olovo je ograničena tvar navedena u Prilogu II. Direktivi 2011/65/EU.

                     (4)

                     Komisija je Delegiranom Direktivom 2014/73/EU (2) dopustila izuzeće za korištenje olova u platiniranim platinskim elektrodama koje se koriste za mjerenja vodljivosti ako se primjenjuju određeni uvjeti (dalje u tekstu „izuzeće”), konkretno uvrštavanjem tih primjena u Prilog IV. Direktivi 2011/65/EU. Izuzeće je trebalo isteći 31. prosinca 2018. u skladu s člankom 5. stavkom 2. drugim podstavkom te direktive.

                     (5)

                     Komisija je 30. lipnja 2017. primila zahtjev za produljenje izuzeća (dalje u tekstu „zahtjev za produljenje”), to jest u roku iz članka 5. stavka 5. Direktive 2011/65/EU. U skladu s tom odredbom izuzeće ostaje na snazi do donošenja odluke o zahtjevu za produljenje.

                     (6)

                     U skladu s člankom 5. stavkom 7. Direktive 2011/65/EU u okviru ocjenjivanja zahtjeva za produljenje provedena su savjetovanja s dionicima.

                     (7)

                     Platinirane platinske elektrode koje sadržavaju olovo upotrebljavaju se u specijaliziranim instrumentima za mjerenja koja zahtijevaju određene karakteristike mjerenja, kao što je široki raspon, velika točnost ili velika pouzdanost u jako kiselim ili lužnatim uvjetima.

                     (8)

                     Zbog nedostatka pouzdanih alternativa zamjena ili eliminacija olova u predmetnim primjenama znanstveno je i tehnički trenutačno neizvediva u određenim mjernim instrumentima. Produljenje izuzeća je u skladu s Uredbom (EZ) br. 1907/2006 Europskog parlamenta i Vijeća (3) i stoga se njime ne narušava zaštita okoliša i zdravlja koja je njome predviđena.

                     (9)

                     Stoga je primjereno odobriti produljenje izuzeća.

                     (10)

                     Izuzeće bi trebalo obnoviti na najdulje razdoblje valjanosti od sedam godina do 31. prosinca 2025., u skladu s člankom 4. stavkom 3. i člankom 5. stavkom 2. trećim podstavkom Direktive 2011/65/EU. Imajući na umu rezultate stalnih nastojanja da se pronađu pouzdane zamjene, razdoblje trajanja izuzeća ne bi trebalo negativno utjecati na inovacije.

                     (11)

                     Direktivu 2011/65/EU trebalo bi stoga na odgovarajući način izmijeniti,

               DONIJELA JE OVU DIREKTIVU:

            Članak 1.
            Prilog IV. Direktivi 2011/65/EU mijenja se kako je utvrđeno u Prilogu ovoj Direktivi.

            Članak 2.

               1.   Države članice najkasnije do 31. ožujka 2021. donose i objavljuju zakone i druge propise potrebne za usklađivanje s ovom Direktivom. One Komisiji odmah dostavljaju tekst tih odredaba.
               One te odredbe primjenjuju od 1. travnja 2021.
               Kada države članice donose te odredbe, one sadržavaju upućivanje na ovu Direktivu ili se na nju upućuje prilikom njihove službene objave. Države članice određuju načine tog upućivanja.

               2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.

            Članak 3.
            Ova Direktiva stupa na snagu dvadesetog dana od dana objave u Službenom listu Europske unije.

            Članak 4.
            Ova je Direktiva upućena državama članicama.

            Sastavljeno u Bruxellesu 17. prosinca 2019.

                  Za Komisiju

                  Predsjednica

               Ursula VON DER LEYEN

            (1)  SL L 174, 1.7.2011., str. 88.

            (2)  Delegirana direktiva Komisije 2014/73/EU оd 13. ožujka 2014. o izmjeni, u svrhu prilagodbe tehničkom napretku, Priloga IV. Direktivi 2011/65/EU Europskog parlamenta i Vijeća u pogledu izuzeća za olovo u platiniranim platinskim elektrodama koje se koriste za mjerenja vodljivosti (SL L 148, 20.5.2014., str. 80.).

            (3)  Uredba (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije (SL L 396, 30.12.2006., str. 1.).

            PRILOG
            U Prilogu IV. Direktivi 2011/65/EU unos 37 zamjenjuje se sljedećim:

                           „37

                           Olovo u platiniranim platinskim elektrodama koje se koriste za mjerenja vodljivosti kada se primjenjuje najmanje jedan od sljedećih uvjeta:

                                       (a)

                                       širokopojasna mjerenja s rasponom vodljivosti koji obuhvaća više od jednog reda veličine (tj. raspon između 0,1 mS/m i 5 mS/m) u laboratorijskim primjenama za nepoznate koncentracije;

                                       (b)

                                       mjerenja otopina kod kojih su potrebni točnost od +/– 1 % raspona uzorka i velika otpornost elektrode na koroziju za neku od sljedećih vrsta otopina:

                                                   i.

                                                   otopine s kiselošću < pH 1;

                                                   ii.

                                                   otopine s lužnatošću > pH 13;

                                                   iii.

                                                   korozivne otopine koje sadržavaju halogeni plin;

                                       (c)

                                       mjerenja vodljivosti veće od 100 mS/m koja se moraju obavljati prijenosnim instrumentima.

                           Istječe 31. prosinca 2025.”


title: Delegirana direktiva Komisije (EU) 2020/361 оd 17. prosinca 2019. o izmjeni, u svrhu prilagodbe znanstvenom i tehničkom napretku, Priloga III. Direktivi 2011/65/EU Europskog parlamenta i Vijeća u pogledu izuzeća za uporabu šesterovalentnog kroma kao antikorozivnog sredstva u rashladnom sustavu od ugljičnog čelika u apsorpcijskim hladnjacima (Tekst značajan za EGP)

text:
                  5.3.2020

                  HR

                  Službeni list Europske unije

                  L 67/112

         DELEGIRANA DIREKTIVA KOMISIJE (EU) 2020/361
         оd 17. prosinca 2019.
         o izmjeni, u svrhu prilagodbe znanstvenom i tehničkom napretku, Priloga III. Direktivi 2011/65/EU Europskog parlamenta i Vijeća u pogledu izuzeća za uporabu šesterovalentnog kroma kao antikorozivnog sredstva u rashladnom sustavu od ugljičnog čelika u apsorpcijskim hladnjacima
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu 2011/65/EU Europskog parlamenta i Vijeća od 8. lipnja 2011. o ograničenju uporabe određenih opasnih tvari u električnoj i elektroničkoj opremi (1), a posebno njezin članak 5. stavak 1. točku (a),
         budući da:

                     (1)

                     Direktivom 2011/65/EU propisuje se da države članice moraju osigurati da električna i elektronička oprema stavljena na tržište ne sadržava opasne tvari navedene u Prilogu II. toj direktivi. To se ograničenje ne primjenjuje na izuzete primjene navedene u Prilogu III. Direktivi 2011/65/EU.

                     (2)

                     Kategorije električne i elektroničke opreme na koje se primjenjuje Direktiva 2011/65/EU navedene su u Prilogu I. toj direktivi.

                     (3)

                     Šesterovalentni krom je ograničena tvar navedena u Prilogu II. Direktivi 2011/65/EU.

                     (4)

                     Izuzeće od ograničenja za uporabu šesterovalentnog kroma kao antikorozivnog sredstva u rashladnom sustavu od ugljičnog čelika u apsorpcijskim hladnjacima do 0,75 % masenog udjela u rashladnoj otopini (dalje u tekstu „izuzeće”) uključeno je u Prilog III. Direktivi 2011/65/EU. Izuzeće za kategorije od 1. do 7. i kategoriju 10. trebalo je isteći 21. srpnja 2016. u skladu s člankom 5. stavkom 2. drugim podstavkom te direktive.

                     (5)

                     Komisija je 20. siječnja 2015. primila zahtjev za produljenje izuzeća (dalje u tekstu „zahtjev za produljenje”), to jest u roku iz članka 5. stavka 5. Direktive 2011/65/EU. U skladu s tom odredbom izuzeće ostaje na snazi do donošenja odluke o zahtjevu za produljenje.

                     (6)

                     U skladu s člankom 5. stavkom 7. Direktive 2011/65/EU u okviru ocjenjivanja zahtjeva za produljenje provedena su savjetovanja s dionicima. Uzimajući u obzir Odluke Komisije o autorizacijama za stavljanje na tržište radi uporabe i/ili za uporabu tvari navedenih u Prilogu XIV. Uredbi (EZ) br. 1907/2006 (2), ocjenom je zaključeno da je trenutačno izuzeće u pogledu kategorija od 1. do 7. i kategorije 10. potrebno podijeliti u dvije podstavke s tekstom koji jasno odražava znanstveni i tehnički napredak u pogledu zamjene šesterovalentnog kroma, uz razlikovanje ovisno o vrsti primjene.

                     (7)

                     Šesterovalentni krom (Cr(VI)) djeluje kao antikorozivno sredstvo u rashladnom sustavu od ugljičnog čelika u apsorpcijskim hladnjacima. Upotrebljava se za stvaranje sloja na unutarnjoj površini čeličnih cijevi kako bi se cijevi zaštitile od rashladne otopine koja sadržava korozivni amonijak.

                     (8)

                     Kad je riječ o primjenama s ulaznom snagom ≥ 75 W i sustavima koji u potpunosti rade s neelektričnim grijačima (što odgovara primjenama s visokom temperaturom kotla), koje su obuhvaćene trenutačnim izuzećem, zamjena ili zabrana šesterovalentnog kroma još uvijek je znanstveno i tehnički neizvediva zbog nepostojanja pouzdanih zamjena. Izuzeće za te primjene je u skladu s Uredbom (EZ) br. 1907/2006 Europskog parlamenta i Vijeća (3) pa se njime ne narušava zaštita okoliša i zdravlja koja je njome predviđena.

                     (9)

                     Stoga je primjereno odobriti produljenje izuzeća za primjene s visokom temperaturom kotla do 21. srpnja 2021. u skladu s člankom 4. stavkom 3. i člankom 5. stavkom 2. drugim podstavkom Direktive 2011/65/EU. Imajući na umu rezultate stalnih nastojanja da se pronađu pouzdane zamjene, razdoblje trajanja izuzeća ne bi trebalo negativno utjecati na inovacije.

                     (10)

                     Kad je riječ o primjenama s ulaznom snagom < 75 W (što odgovara primjenama s niskom temperaturom kotla), koje su trenutačno obuhvaćene izuzećem, uvjeti za produljenje utvrđeni u članku 5. stavku 1. Direktive 2011/65/EU više nisu ispunjeni pa bi zahtjev za produljenje trebalo odbiti. U skladu s člankom 5. stavkom 6. Direktive 2011/65/EU izuzeće za te zahtjeve trebalo bi isteći 12 mjeseci nakon datuma stupanja na snagu ove Direktive.

                     (11)

                     Kad je riječ o kategorijama 8., 9. i 11., postojeće izuzeće nastavlja se primjenjivati u razdobljima valjanosti utvrđenima u članku 5. stavku 2. drugom podstavku Direktive 2011/65/EU. Radi pravne jasnoće datume isteka izuzeća trebalo bi navesti u Prilogu III. toj direktivi.

                     (12)

                     Direktivu 2011/65/EU trebalo bi stoga na odgovarajući način izmijeniti,

               DONIJELA JE OVU DIREKTIVU:

            Članak 1.
            Prilog III. Direktivi 2011/65/EU mijenja se kako je utvrđeno u Prilogu ovoj Direktivi.

            Članak 2.

               1.   Države članice najkasnije do 31. ožujka 2021. donose i objavljuju zakone i druge propise potrebne za usklađivanje s ovom Direktivom. One Komisiji odmah dostavljaju tekst tih odredaba.
               One te odredbe primjenjuju od 1. travnja 2021.
               Kada države članice donose te odredbe, one sadržavaju upućivanje na ovu Direktivu ili se na nju upućuje prilikom njihove službene objave. Države članice određuju načine tog upućivanja.

               2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.

            Članak 3.
            Ova Direktiva stupa na snagu dvadesetog dana od dana objave u Službenom listu Europske unije.

            Članak 4.
            Ova je Direktiva upućena državama članicama.

            Sastavljeno u Bruxellesu 17. prosinca 2019.

                  Za Komisiju

                  Predsjednica

               Ursula VON DER LEYEN

            (1)  SL L 174, 1.7.2011., str. 88.

            (2)  Sažetak odluka Europske komisije o autorizacijama za stavljanje na tržište radi uporabe i/ili za uporabu tvari navedenih u Prilogu XIV. Uredbi (EZ) br. 1907/2006 Europskog parlamenta i Vijeća o registraciji, evaluaciji, autorizaciji i ograničavanju kemikalija (REACH) (SL C 48, 15.2.2017., str. 9).

            (3)  Uredba (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije (SL L 396, 30.12.2006., str. 1.).

            PRILOG
            U Prilogu III. Direktivi 2011/65/EU unos 9 zamjenjuje se sljedećim:

                           „9

                           Šesterovalentni krom kao antikorozivno sredstvo u rashladnom sustavu od ugljičnog čelika u apsorpcijskim hladnjacima do 0,75 % masenog udjela u rashladnoj otopini.

                           Primjenjuje se za kategorije 8., 9. i 11. i istječe:

                                       —

                                       21. srpnja 2021. za kategorije 8. i 9. osim za medicinske proizvode za dijagnostiku in vitro te instrumente za praćenje i kontrolu u industriji,

                                       —

                                       21. srpnja 2023. za medicinske proizvode za dijagnostiku in vitro iz kategorije 8.,

                                       —

                                       21. srpnja 2024. za instrumente za praćenje i kontrolu u industriji iz kategorije 9. te za kategoriju 11.

                           9(a)-I.

                           Šesterovalentni krom masenog udjela do 0,75 %, koji se koristi kao antikorozivno sredstvo u rashladnoj otopini rashladnih sustava od ugljičnog čelika u apsorpcijskim hladnjacima (uključujući minibarove) projektiranima za rad potpuno ili djelomično s električnim grijačem, ulazne snage < 75 W pri stalnim radnim uvjetima

                           Primjenjuje se za kategorije od 1. do 7. i kategoriju 10. te istječe 5. ožujka 2021.

                           9(a)-II.

                           Šesterovalentni krom masenog udjela do 0,75 %, koji se koristi kao antikorozivno sredstvo u rashladnoj otopini rashladnih sustava od ugljičnog čelika u apsorpcijskim hladnjacima:

                                       —

                                       projektiranima za rad potpuno ili djelomično s električnim grijačem, ulazne snage ≥ 75 W pri stalnim radnim uvjetima,

                                       —

                                       projektiranima za rad potpuno ili djelomično s električnim grijačem.

                           Primjenjuje se za kategorije od 1. do 7. i kategoriju 10. te istječe 21. srpnja 2021.”


title: Delegirana direktiva Komisije (EU) 2020/362 оd 17. prosinca 2019. o izmjeni Priloga II. Direktivi 2000/53/EZ Europskog parlamenta i Vijeća o otpadnim vozilima u pogledu izuzeća za šesterovalentni krom kao antikorozivno sredstvo za rashladne uređaje od ugljičnog čelika u apsorpcijskim hladnjacima vozila za kampiranje (Tekst značajan za EGP)

text:
                  5.3.2020

                  HR

                  Službeni list Europske unije

                  L 67/116

         DELEGIRANA DIREKTIVA KOMISIJE (EU) 2020/362
         оd 17. prosinca 2019.
         o izmjeni Priloga II. Direktivi 2000/53/EZ Europskog parlamenta i Vijeća o otpadnim vozilima u pogledu izuzeća za šesterovalentni krom kao antikorozivno sredstvo za rashladne uređaje od ugljičnog čelika u apsorpcijskim hladnjacima vozila za kampiranje
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu 2000/53/EZ Europskog parlamenta i Vijeća od 18. rujna 2000. o otpadnim vozilima (1), a posebno njezin članak 4. stavak 2. točku (b),
         budući da:

                     (1)

                     u skladu s člankom 4. stavkom 2. točkom (a) Direktive 2000/53/EZ države članice moraju zabraniti uporabu olova, žive, kadmija i šesterovalentnog kroma u materijalima i komponentama vozila stavljenih na tržište nakon 1. srpnja 2003.

                     (2)

                     U Prilogu II. Direktivi 2000/53/EZ navode se materijali i komponente izuzeti iz zabrane u skladu s člankom 4. stavkom 2. točkom (a) te direktive. Izuzeće 14 o uporabi šesterovalentnog kroma potrebno je izmijeniti kako bi se tekst tog izuzeća uskladio sa sličnim izuzećima za uporabu šesterovalentnog kroma u Direktivi 2011/65/EU Europskog parlamenta i Vijeća (2) i Uredbi (EZ) br. 1907/2006 Europskog parlamenta i Vijeća (3).

                     (3)

                     Na temelju procjene izuzeća 14 s obzirom na tehnički i znanstveni napredak zaključeno je da iako su postale dostupne tvari koje su prikladne alternative šesterovalentnom kromu, one se još ne mogu upotrebljavati u proizvodima. Očekuje se da će u budućnosti možda biti dostupne prikladne alternative uporabi šesterovalentnog kroma. Zbog toga je primjereno podijeliti postojeće izuzeće na tri podstavke i odrediti datum isteka za dvije od njih.

                     (4)

                     Direktivu 2000/53/EZ trebalo bi stoga na odgovarajući način izmijeniti,

               DONIJELA JE OVU DIREKTIVU:

            Članak 1.
            Prilog II. Direktivi 2000/53/EZ mijenja se kako je utvrđeno u Prilogu ovoj Direktivi.

            Članak 2.

               1.   Države članice donose i objavljuju zakone i druge propise potrebne za usklađivanje s ovom Direktivom najkasnije do 5. travnja 2020. One Komisiji odmah dostavljaju tekst tih odredaba.
               Kada države članice donose te odredbe, one sadržavaju upućivanje na ovu Direktivu ili se na nju upućuje prilikom njihove službene objave. Države članice određuju načine tog upućivanja.

               2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.

            Članak 3.
            Ova Direktiva stupa na snagu sljedećeg dana od dana objave u Službenom listu Europske unije.

            Članak 4.
            Ova je Direktiva upućena državama članicama.

            Sastavljeno u Bruxellesu 17. prosinca 2019.

                  Za Komisiju

                  Predsjednica

               Ursula VON DER LEYEN

            (1)  SL L 269, 21.10.2000., str. 34.

            (2)  Direktiva 2011/65/EU Europskog parlamenta i Vijeća od 8. lipnja 2011. o ograničenju uporabe određenih opasnih tvari u električnoj i elektroničkoj opremi (SL L 174, 1.7.2011., str. 88.).

            (3)  Uredba (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije te o izmjeni Direktive 1999/45/EZ i stavljanju izvan snage Uredbe Vijeća (EEZ) br. 793/93 i Uredbe Komisije (EZ) br. 1488/94 kao i Direktive Vijeća 76/769/EEZ i direktiva Komisije 91/155/EEZ, 93/67/EEZ, 93/105/EZ i 2000/21/EZ (SL L 396 30.12.2006., str. 1.).

            PRILOG
            U Prilogu II. Direktivi 2000/53/EZ unos 14. zamjenjuje se sljedećim:

                           „14. Šesterovalentni krom kao antikorozivno sredstvo za rashladne uređaje od ugljičnog čelika u apsorpcijskim hladnjacima s masenim udjelom u rashladnim otopinama do 0,75 % koji su:

                                       i.

                                       osmišljeni tako da rade potpuno ili djelomično s električnim grijačem, uz prosječnu korištenu ulaznu električnu snagu od < 75 W u stalnim uvjetima rada;

                                       ii.

                                       osmišljeni tako da rade potpuno ili djelomično s električnim grijačem, uz prosječnu korištenu ulaznu električnu snagu od ≥ 75 W u stalnim uvjetima rada;

                                       iii.

                                       osmišljeni tako da u potpunosti rade s neelektričnim grijačem.

                           Tip vozila homologiran prije 1. siječnja 2020. i rezervni dijelovi za ta vozila
                           Tip vozila homologiran prije 1. siječnja 2026. i rezervni dijelovi za ta vozila

                           X”.


title: Delegirana direktiva Komisije (EU) 2020/363 оd 17. prosinca 2019. o izmjeni Priloga II. Direktivi 2000/53/EZ Europskog parlamenta i Vijeća o otpadnim vozilima u pogledu određenih izuzeća za olovo i spojeve olova u komponentama (Tekst značajan za EGP)

text:
                  5.3.2020

                  HR

                  Službeni list Europske unije

                  L 67/119

         DELEGIRANA DIREKTIVA KOMISIJE (EU) 2020/363
         оd 17. prosinca 2019.
         o izmjeni Priloga II. Direktivi 2000/53/EZ Europskog parlamenta i Vijeća o otpadnim vozilima u pogledu određenih izuzeća za olovo i spojeve olova u komponentama
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu 2000/53/EZ Europskog parlamenta i Vijeća od 18. rujna 2000. o otpadnim vozilima (1), a posebno njezin članak 4. stavak 2. točku (b),
         budući da:

                     (1)

                     u skladu s člankom 4. stavkom 2. točkom (a) Direktive 2000/53/EZ države članice moraju zabraniti uporabu olova, žive, kadmija i šesterovalentnog kroma u materijalima i komponentama vozila stavljenih na tržište nakon 1. srpnja 2003.

                     (2)

                     U Prilogu II. Direktivi 2000/53/EZ navode se materijali i komponente izuzeti iz zabrane u skladu s člankom 4. stavkom 2. točkom (a) te direktive. U skladu s Prilogom II. izuzeća 8.(e), 8.(f)(b) i 8.(g) moraju se preispitati 2019. Izuzeće 8.(j) također se mora preispitati s obzirom na najnovije informacije o tehničkom i znanstvenom napretku.

                     (3)

                     Na temelju procjene izuzeća 8.(e) i 8.(g) s obzirom na te informacije zaključeno je da trenutačno ne postoje prikladne alternative uporabi olova za materijale i komponente obuhvaćene tim izuzećima. Stoga bi trebalo utvrditi datum novog preispitivanja tih izuzeća. Međutim, izuzeće 8.(g) trebalo bi dodatno precizirati kako bi područje primjene bilo uže. Kako bi se automobilskoj industriji omogućila prilagodba tim promjenama, trenutačno područje primjene izuzeća 8.(g) trebalo bi i dalje vrijediti za tip vozila homologiran prije 1. listopada 2022., a uže područje primjene tog izuzeća trebalo bi se primjenjivati na tip vozila homologiran od tog datuma.

                     (4)

                     Na temelju procjene izuzeća 8.(f)(b) zaključeno je da ne bi trebalo produljiti uporabu olova u primjenama obuhvaćenima tim izuzećem jer postoje alternative uporabi olova u tim primjenama.

                     (5)

                     Na temelju procjene izuzeća 8.(j), kojim se izuzima uporaba olova u lemu za lemljenje laminiranog stakla, zaključeno je da za neke primjene postoje alternative uporabi olova u lemu za lemljenje laminiranog stakla. Međutim, za neke staklene ploče i primjene nije sigurno da u ovom trenutku postoje prikladne alternative uporabi olova. Stoga je primjereno za te staklene ploče i primjene utvrditi novo izuzeće 8.(k) sa strožim ograničenjem.

                     (6)

                     Izuzeće 8.(j) primjenjuje se samo na tip vozila homologiran prije 1. siječnja 2020. Kako bi se osiguralo da uporaba olova i dalje bude izuzeta za one staklene ploče i primjene za koje nije sigurno da u ovom trenutku postoje prikladne alternative uporabi olova, potrebno je da se novo izuzeće 8.(k) što prije počne primjenjivati. Zbog toga bi ova Direktiva trebala hitno stupiti na snagu.

                     (7)

                     Direktivu 2000/53/EZ trebalo bi stoga na odgovarajući način izmijeniti,

               DONIJELA JE OVU DIREKTIVU:

            Članak 1.
            Prilog II. Direktivi 2000/53/EZ mijenja se kako je utvrđeno u Prilogu ovoj Direktivi.

            Članak 2.

               1.   Države članice donose i objavljuju zakone i druge propise potrebne za usklađivanje s ovom Direktivom najkasnije do 5. travnja 2020. One Komisiji odmah dostavljaju tekst tih odredaba.
               Kada države članice donose te odredbe, one sadržavaju upućivanje na ovu Direktivu ili se na nju upućuje prilikom njihove službene objave. Države članice određuju načine tog upućivanja.

               2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.

            Članak 3.
            Ova Direktiva stupa na snagu sljedećeg dana od dana objave u Službenom listu Europske unije.

            Članak 4.
            Ova je Direktiva upućena državama članicama.

            Sastavljeno u Bruxellesu 17. prosinca 2019.

                  Za Komisiju

                  Predsjednica

               Ursula VON DER LEYEN

            (1)  SL L 269, 21.10.2000., str. 34.

            PRILOG
            Prilog II. Direktivi 2000/53/EZ mijenja se kako slijedi:

                        1.

                        unos 8.(e) zamjenjuje se sljedećim:

                                    „8.(e) Olovo u lemu s visokim talištem (tj. legure na bazi olova s masenim udjelom olova od 85 % ili više)

                                    (2)

                                    X”;

                        2.

                        unos 8.(f)(b) zamjenjuje se sljedećim:

                                    „8.(f)(b) Olovo u sustavima igličnih konektora osim spojnog dijela konektora ožičenja vozila

                                    Tip vozila homologiran prije 1. siječnja 2024. i rezervni dijelovi za ta vozila

                                    X”;

                        3.

                        unos 8.(g) zamjenjuje se sljedećim:

                                    „8.(g)(i) Olovo u lemu za stvaranje održivog električnog kontakta između poluvodičke pločice i nosača u integriranom krugu flip chip sklopova

                                    Tip vozila homologiran prije 1. listopada 2022. i rezervni dijelovi za ta vozila

                                    X

                                    8.(g)(ii) Olovo u lemu za stvaranje održivog električnog kontakta između poluvodičke pločice i nosača u integriranom krugu flip chip sklopova ako električni kontakt uključuje bilo koju od sljedećih komponenti:

                                                i.

                                                poluvodički tehnološki čvor veličine 90 nm ili veći,

                                                ii.

                                                jednu pločicu od 300 mm2 ili veću u bilo kojem poluvodičkom tehnološkom čvoru,

                                                iii.

                                                paketirane sklopove pločica s pločicama od 300 mm2 ili većima ili sa silicijskim umecima od 300 mm2 ili većima

                                    (2)
                                    Vrijedi za tip vozila homologiran od 1. listopada 2022. i rezervne dijelove za ta vozila

                                    X”;

                        4.

                        umeće se sljedeći unos 8.(k):

                                    „8.(k) Lemljenje grijaćih elemenata sa strujom jakosti od 0,5 A ili više po lemnom spoju na jednostruke ploče laminiranog stakla debljine stijenke od najviše 2,1 mm. Izuzeće ne obuhvaća lemljenje na kontakte ugrađene u intermedijarni polimer

                                    Tip vozila homologiran prije 1. siječnja 2024. i rezervni dijelovi za ta vozila

                                    X(4)”.


title: Delegirana direktiva Komisije (EU) 2020/364 оd 17. prosinca 2019. o izmjeni, u svrhu prilagodbe znanstvenom i tehničkom napretku, Priloga IV. Direktivi 2011/65/EU Europskog parlamenta i Vijeća u pogledu izuzeća za uporabu kadmija u određenim cijevima videokamera otpornih na zračenje (Tekst značajan za EGP)

text:
                  5.3.2020

                  HR

                  Službeni list Europske unije

                  L 67/122

         DELEGIRANA DIREKTIVA KOMISIJE (EU) 2020/364
         оd 17. prosinca 2019.
         o izmjeni, u svrhu prilagodbe znanstvenom i tehničkom napretku, Priloga IV. Direktivi 2011/65/EU Europskog parlamenta i Vijeća u pogledu izuzeća za uporabu kadmija u određenim cijevima videokamera otpornih na zračenje
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu 2011/65/EU Europskog parlamenta i Vijeća od 8. lipnja 2011. o ograničenju uporabe određenih opasnih tvari u električnoj i elektroničkoj opremi (1), a osobito njezin članak 5. stavak 1. točku (a),
         budući da:

                     (1)

                     Direktivom 2011/65/EU propisuje se da države članice moraju osigurati da električna i elektronička oprema stavljena na tržište ne sadržava opasne tvari navedene u Prilogu II. toj direktivi. To se ograničenje ne primjenjuje na određene izuzete primjene koje su specifične za medicinske proizvode i instrumente za praćenje i kontrolu te su navedene u Prilogu IV. toj direktivi.

                     (2)

                     Kategorije električne i elektroničke opreme na koje se primjenjuje Direktiva 2011/65/EU navedene su u Prilogu I. toj direktivi.

                     (3)

                     Kadmij je ograničena tvar navedena u Prilogu II. Direktivi 2011/65/EU.

                     (4)

                     Komisija je 3. prosinca 2015. primila zahtjev u skladu s člankom 5. stavkom 3. Direktive 2011/65/EU za uvrštenje izuzeća na popis u Prilogu IV. toj direktivi za uporabu kadmija u određenim cijevima videokamera otpornih na zračenje („zatraženo izuzeće”).

                     (5)

                     U skladu s člankom 5. stavkom 7. Direktive 2011/65/EU u okviru ocjenjivanja zahtjeva provedena su savjetovanja s dionicima.

                     (6)

                     Kadmij u cijevima videokamera potreban je kako bi se postigla zadovoljavajuća otpornost na zračenje i optička učinkovitost videokamera koje se upotrebljavaju u okruženjima izloženima visokim dozama zračenja, kao što su nuklearne elektrane i objekti za obradu nuklearnog otpada.

                     (7)

                     Trenutačno na tržištu nisu dostupne alternative bez kadmija koje bi omogućile potrebnu kombinaciju optičke učinkovitosti i dostatne otpornosti na zračenje.

                     (8)

                     Zbog nedostatka alternativa zamjena ili eliminacija kadmija znanstveno je i tehnički neizvediva u određenim cijevima videokamera. Izuzeće je u skladu s Uredbom (EZ) br. 1907/2006 Europskog parlamenta i Vijeća (2) i stoga se njime ne narušava zaštita okoliša i zdravlja koja je njome predviđena.

                     (9)

                     Stoga je primjereno odobriti zatraženo izuzeće tako da se primjene obuhvaćene tim izuzećem u pogledu električne i elektroničke opreme kategorije 9 uvrste u Prilog IV. Direktivi 2011/65/EU.

                     (10)

                     Zatraženo izuzeće trebalo bi odobriti u trajanju od sedam godina od 5. ožujka 2020., u skladu s člankom 5. stavkom 2. prvim podstavkom Direktive 2011/65/EU. Imajući na umu rezultate stalnih nastojanja da se pronađu pouzdane zamjene, razdoblje trajanja izuzeća ne bi trebalo negativno utjecati na inovacije.

                     (11)

                     Direktivu 2011/65/EU trebalo bi stoga na odgovarajući način izmijeniti,

               DONIJELA JE OVU DIREKTIVU:

            Članak 1.
            Prilog IV. Direktivi 2011/65/EU mijenja se kako je navedeno u Prilogu ovoj Direktivi.

            Članak 2.

               1.   Države članice najkasnije do 31. kolovoza 2020. donose i objavljuju zakone i druge propise potrebne za usklađivanje s ovom Direktivom. One Komisiji odmah dostavljaju tekst tih odredaba.
               One te odredbe primjenjuju od 1. rujna 2020.
               Kada države članice donose te odredbe, one sadržavaju upućivanje na ovu Direktivu ili se na nju upućuje prilikom njihove službene objave. Države članice određuju načine tog upućivanja.

               2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.

            Članak 3.
            Ova Direktiva stupa na snagu dvadesetog dana od dana objave u Službenom listu Europske unije.

            Članak 4.
            Ova je Direktiva upućena državama članicama.

            Sastavljeno u Bruxellesu 17. prosinca 2019.

                  Za Komisiju

                  Predsjednica

               Ursula VON DER LEYEN

            (1)  SL L 174, 1.7.2011., str. 88.

            (2)  Uredba (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije (SL L 396, 30.12.2006., str. 1.).

            PRILOG
            U Prilogu IV. Direktivi 2011/65/EU dodaje se sljedeći unos 44.:

                           „44.

                           Kadmij u cijevima videokamera otpornih na zračenje izrađenima za kamere sa središnjom rezolucijom većom od 450 TV linija koje se upotrebljavaju u okruženjima u kojima izloženost ionizirajućem zračenju premašuje 100 Gy/sat te je ukupna doza veća od 100 kGy.

                           Primjenjuje se na kategoriju 9. Istječe 31. ožujka 2027.”


title: Delegirana Direktiva Komisije (EU) 2020/365 оd 17. prosinca 2019. o izmjeni, u svrhu prilagodbe znanstvenom i tehničkom napretku, Priloga III. Direktivi 2011/65/EU Europskog parlamenta i Vijeća u pogledu izuzeća za olovo u lemu i završnim obradama za primjene u određenim ručnim motorima s unutarnjim izgaranjem (Tekst značajan za EGP)

text:
                  5.3.2020

                  HR

                  Službeni list Europske unije

                  L 67/125

         DELEGIRANA DIREKTIVA KOMISIJE (EU) 2020/365
         оd 17. prosinca 2019.
         o izmjeni, u svrhu prilagodbe znanstvenom i tehničkom napretku, Priloga III. Direktivi 2011/65/EU Europskog parlamenta i Vijeća u pogledu izuzeća za olovo u lemu i završnim obradama za primjene u određenim ručnim motorima s unutarnjim izgaranjem
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu 2011/65/EU Europskog parlamenta i Vijeća od 8. lipnja 2011. o ograničenju uporabe određenih opasnih tvari u električnoj i elektroničkoj opremi (1), a posebno njezin članak 5. stavak 1. točku (a),
         budući da:

                     (1)

                     Direktivom 2011/65/EU propisuje se da države članice moraju osigurati da električna i elektronička oprema stavljena na tržište ne sadržava opasne tvari navedene u Prilogu II. toj direktivi. To se ograničenje ne primjenjuje na izuzete primjene navedene u Prilogu III. Direktivi 2011/65/EU.

                     (2)

                     Kategorije električne i elektroničke opreme na koje se primjenjuje Direktiva 2011/65/EU navedene su u Prilogu I. toj direktivi.

                     (3)

                     Olovo je ograničena tvar navedena u Prilogu II. Direktivi 2011/65/EU.

                     (4)

                     Komisija je Delegiranom Direktivom 2014/72/EU (2) dopustila izuzeće za korištenje olova u lemu i završnim obradama električnih i elektroničkih komponenti i obradama tiskanih pločica koje se koriste u modulima paljenja i drugim sustavima kontrole za električne i elektroničke motore s unutarnjim izgaranjem koji zbog tehničkih razloga moraju biti postavljeni izravno na ili u kućište ili cilindar ručnih motora s unutarnjim izgaranjem (klase SH:1, SH:2 i SH:3 Direktive 97/68/EZ Europskog parlamenta i Vijeća (3)) (dalje u tekstu „izuzeće”), uvrštavanjem tih primjena u Prilog III. Direktivi 2011/65/EU. Izuzeće za kategorije od 1. do 7. i kategoriju 10. trebalo je isteći 31. prosinca 2018. u skladu s člankom 5. stavkom 2. drugim podstavkom te direktive.

                     (5)

                     Komisija je 30. lipnja 2017. primila zahtjev za produljenje izuzeća za kategorije 6. i 11. (dalje u tekstu „zahtjev za produljenje”), to jest u roku iz članka 5. stavka 5. Direktive 2011/65/EU. U skladu s tom odredbom izuzeće ostaje na snazi do donošenja odluke o zahtjevu za produljenje.

                     (6)

                     U skladu s člankom 5. stavkom 7. Direktive 2011/65/EU u okviru ocjenjivanja zahtjeva za produljenje provedena su savjetovanja s dionicima.

                     (7)

                     Olovo je uobičajen element u slitinama za lemljenje koji služi za kontroliranje točke taljenja. Alternativni materijali koji zamjenjuju ograničenu tvar uspješno su testirani. Međutim, potrebno je dodatno razdoblje kako bi se potvrdila pouzdanost bezolovnih proizvoda.

                     (8)

                     Trenutačno na tržištu nisu dostupne alternative bez olova kojima bi se osigurala dovoljna pouzdanost za primjene obuhvaćene izuzećem.

                     (9)

                     Zbog nedostatka pouzdanih alternativa zamjena ili eliminacija olova znanstveno je i tehnički trenutačno neizvediva u određenim ručnim motorima s unutarnjim izgaranjem. Stoga je primjereno produljiti izuzeće. Produljenje izuzeća je u skladu s Uredbom (EZ) br. 1907/2006 Europskog parlamenta i Vijeća (4) i stoga se njime ne narušava zaštita okoliša i zdravlja koja je njome predviđena.

                     (10)

                     Izuzeće za kategorije od 1. do 7. te kategorije 10. i 11. trebalo bi produljiti do 31. ožujka 2022. u skladu s člankom 4. stavkom 3. i člankom 5. stavkom 2. prvim podstavkom Direktive 2011/65/EU. Imajući na umu rezultate stalnih nastojanja da se pronađu pouzdane zamjene, razdoblje trajanja izuzeća ne bi trebalo negativno utjecati na inovacije.

                     (11)

                     Kad je riječ o kategorijama 8. i 9., postojeće se izuzeće nastavlja primjenjivati u razdobljima valjanosti utvrđenima u članku 5. stavku 2. drugom podstavku Direktive 2011/65/EU. Radi pravne jasnoće datume isteka izuzeća trebalo bi navesti u Prilogu III. toj direktivi.

                     (12)

                     Direktivu 2011/65/EU trebalo bi stoga na odgovarajući način izmijeniti,

               DONIJELA JE OVU DIREKTIVU:

            Članak 1.
            Prilog III. Direktivi 2011/65/EU mijenja se kako je utvrđeno u Prilogu ovoj Direktivi.

            Članak 2.

               1.   Države članice najkasnije do 31. ožujka 2021. donose i objavljuju zakone i druge propise potrebne za usklađivanje s ovom Direktivom. One Komisiji odmah dostavljaju tekst tih odredaba.
               One te odredbe primjenjuju od 1. travnja 2021.
               Kada države članice donose te odredbe, one sadržavaju upućivanje na ovu Direktivu ili se na nju upućuje prilikom njihove službene objave. Države članice određuju načine tog upućivanja.

               2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.

            Članak 3.
            Ova Direktiva stupa na snagu dvadesetog dana od dana objave u Službenom listu Europske unije.

            Članak 4.
            Ova je Direktiva upućena državama članicama.

            Sastavljeno u Bruxellesu 17. prosinca 2019.

                  Za Komisiju

                  Predsjednica

               Ursula VON DER LEYEN

            (1)  SL L 174, 1.7.2011., str. 88.

            (2)  Delegirana direktiva Komisije 2014/72/EU оd 13. ožujka 2014. o izmjeni, u svrhu prilagodbe tehničkom napretku, Priloga III. Direktivi 2011/65/EU Europskog parlamenta i Vijeća u pogledu izuzeća za olovo u lemu i završnim obradama električnih i elektroničkih komponenti i obradama tiskanih pločica koje se koriste u modulima paljenja i drugim sustavima kontrole za električne i elektroničke motore s unutarnjim izgaranjem (SL L 148, 20.5.2014., str. 78.).

            (3)  Direktiva 97/68/EZ Europskog parlamenta i Vijeća od 16. prosinca 1997. o usklađivanju zakonodavstava država članica u odnosu na mjere protiv emisije plinovitih i krutih onečišćujućih tvari iz motora s unutarnjim izgaranjem koji se ugrađuju u izvancestovne pokretne strojeve (SL L 59, 27.2.1998., str. 1.). Direktiva 97/68/EZ stavljena je izvan snage Uredbom (EU) 2016/1628 Europskog parlamenta i Vijeća od 14. rujna 2016. o zahtjevima koji se odnose na ograničenja emisija plinovitih i krutih onečišćujućih tvari i homologaciju tipa za motore s unutarnjim izgaranjem za necestovne pokretne strojeve, o izmjeni uredbi (EU) br. 1024/2012 i (EU) br. 167/2013 te o izmjeni i stavljanju izvan snage Direktive 97/68/EZ (SL L 252, 16.9.2016., str. 53.).

            (4)  Uredba (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije (SL L 396, 30.12.2006., str. 1.).

            PRILOG
            U Prilogu III. Direktivi 2011/65/EU unos 41 zamjenjuje se sljedećim:

                           „41

                           Olovo u lemu i završnim obradama električnih i elektroničkih komponenti i obradama tiskanih pločica koje se koriste u modulima paljenja i drugim sustavima kontrole za električne i elektroničke motore s unutarnjim izgaranjem koji zbog tehničkih razloga moraju biti postavljeni izravno na ili u kućište ili cilindar ručnih motora s unutarnjim izgaranjem (klase SH:1, SH:2 i SH:3 Direktive 97/68/EZ Europskog parlamenta i Vijeća (*1))

                           Primjenjuje se na sve kategorije i istječe:

                                       —

                                       31. ožujka 2022. za kategorije od 1. do 7. te kategorije 10. i 11.,

                                       —

                                       21. srpnja 2021. za kategorije 8. i 9. osim za medicinske proizvode za dijagnostiku in vitro te instrumente za praćenje i kontrolu u industriji,

                                       —

                                       21. srpnja 2023. za medicinske proizvode za dijagnostiku in vitro iz kategorije 8.,

                                       —

                                       21. srpnja 2024. za instrumente za praćenje i kontrolu u industriji iz kategorije 9.

               (*1)  Direktiva 97/68/EZ Europskog parlamenta i Vijeća od 16. prosinca 1997. o usklađivanju zakonodavstava država članica u odnosu na mjere protiv emisije plinovitih i krutih onečišćujućih tvari iz motora s unutarnjim izgaranjem koji se ugrađuju u izvancestovne pokretne strojeve (SL L 59, 27.2.1998., str. 1.).”


title: Delegirana direktiva Komisije (EU) 2020/366 оd 17. prosinca 2019. o izmjeni, u svrhu prilagodbe znanstvenom i tehničkom napretku, Priloga IV. Direktivi 2011/65/EU Europskog parlamenta i Vijeća u pogledu izuzeća za olovo kao termičkog stabilizatora u polivinil-kloridu koji se upotrebljava u određenim in vitro dijagnostičkim medicinskim proizvodima za analizu krvi i drugih tjelesnih tekućina i plinova (Tekst značajan za EGP)

text:
                  5.3.2020

                  HR

                  Službeni list Europske unije

                  L 67/129

         DELEGIRANA DIREKTIVA KOMISIJE (EU) 2020/366
         оd 17. prosinca 2019.
         o izmjeni, u svrhu prilagodbe znanstvenom i tehničkom napretku, Priloga IV. Direktivi 2011/65/EU Europskog parlamenta i Vijeća u pogledu izuzeća za olovo kao termičkog stabilizatora u polivinil-kloridu koji se upotrebljava u određenim in vitro dijagnostičkim medicinskim proizvodima za analizu krvi i drugih tjelesnih tekućina i plinova
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu 2011/65/EU Europskog parlamenta i Vijeća od 8. lipnja 2011. o ograničenju uporabe određenih opasnih tvari u električnoj i elektroničkoj opremi (1), a osobito njezin članak 5. stavak 1. točku (a),
         budući da:

                     (1)

                     Člankom 4. stavkom 1. Direktive 2011/65/EU propisuje se da države članice moraju osigurati da električna i elektronička oprema stavljena na tržište ne sadržava opasne tvari navedene u Prilogu II. toj direktivi. To se ograničenje ne primjenjuje na određene izuzete primjene koje su specifične za medicinske proizvode i instrumente za praćenje i kontrolu te su navedene u Prilogu IV. toj direktivi.

                     (2)

                     Kategorije električne i elektroničke opreme na koje se primjenjuje Direktiva 2011/65/EU navedene su u Prilogu I. toj direktivi.

                     (3)

                     Olovo je ograničena tvar navedena u Prilogu II. Direktivi 2011/65/EU.

                     (4)

                     Delegiranom direktivom (EU) 2015/573 (2) Komisija je, uvrštavanjem te primjene u Prilog IV. Direktivi 2011/65/EU, odobrila izuzeće za uporabu olova kao termičkog stabilizatora u polivinil-kloridu (PVC) koji se upotrebljava kao osnovni materijal u amperometrijskim, potenciometrijskim i konduktometrijskim elektrokemijskim senzorima koji se upotrebljavaju u in vitro dijagnostičkim medicinskim proizvodima za analizu krvi i drugih tjelesnih tekućina i plinova („izuzeće”). Izuzeće je trebalo isteći 31. prosinca 2018., u skladu s člankom 5. stavkom 2. trećim podstavkom te direktive.

                     (5)

                     Komisija je primila zahtjev za obnavljanje izuzeća („zahtjev za obnavljanje”) 25. svibnja 2017., odnosno u roku utvrđenom u članku 5. stavku 5. Direktive 2011/65/EU. U skladu s tom odredbom, izuzeće ostaje valjano sve do donošenja odluke o zahtjevu za obnavljanje.

                     (6)

                     U skladu s člankom 5. stavkom 7. Direktive 2011/65/EU u okviru ocjenjivanja zahtjeva za obnavljanje provedena su savjetovanja s dionicima.

                     (7)

                     Olovo u kartici senzora od PVC-a predmetnih in vitro dijagnostičkih medicinskih proizvoda (analizatori krvi) poboljšava učinkovitost senzora koja je potrebna za optimalnu učinkovitost proizvoda u pogledu analitičke pouzdanosti koja se navodi u objavama o proizvodu te stoga i za ispunjavanje zahtjeva utvrđenih u Direktivi 98/79/EZ Europskog parlamenta i Vijeća (3).

                     (8)

                     Iako su bezolovne tehnologije dostupne na tržištu za određene analizatore drugih proizvođača, potrebno je dodatno vrijeme za ispitivanje pouzdanosti zamjenskih tvari za posebnu primjenu koja podliježe zahtjevu za obnavljanje koji je u tijeku.

                     (9)

                     Očekuje se da bi se ukidanjem izuzeća izbjeglo stavljanje na tržište Unije ukupno 157 kg olova. Međutim, to će istodobno rezultirati potrebom za zamjenom cijelog dijagnostičkog proizvoda te se stoga očekuje da bi dovelo do prijevremenog nastanka 112 000 kg otpadne električne i elektroničke opreme. Nadalje, nastali bi znatni socioekonomski učinci na pružatelje zdravstvenih usluga koji upotrebljavaju predmetne proizvode.

                     (10)

                     Izuzećem se ne narušava zaštita okoliša i zdravlja predviđena Uredbom (EZ) br. 1907/2006 Europskog parlamenta i Vijeća (4). S obzirom na postupak uvođenja ograničenja olova u PVC-u predviđen Uredbom (EZ) br. 1907/2006, izuzeće bi trebalo odobriti na kratko razdoblje valjanosti od dvije godine kako bi se osigurala potpuna usklađenost s tom uredbom nakon zaključenja relevantnog postupka uvođenja ograničenja.

                     (11)

                     Stoga je primjereno odobriti obnavljanje izuzeća.

                     (12)

                     Izuzeće se odnosi na kategoriju 8. električne i elektroničke opreme na koju se primjenjuje Direktiva 2011/65/EU i trebalo bi ga obnoviti na razdoblje od dvije godine počevši od 5. ožujka 2020., u skladu s člankom 5. stavkom 2. trećim podstavkom Direktive 2011/65/EU. Imajući na umu rezultate stalnih nastojanja da se pronađu pouzdane zamjene, razdoblje trajanja izuzeća ne bi trebalo negativno utjecati na inovacije.

                     (13)

                     Direktivu 2011/65/EU trebalo bi stoga na odgovarajući način izmijeniti,

               DONIJELA JE OVU DIREKTIVU:

            Članak 1.
            Prilog IV. Direktivi 2011/65/EU mijenja se kako je navedeno u Prilogu ovoj Direktivi.

            Članak 2.

               1.   Države članice najkasnije do 31. ožujka 2021. donose i objavljuju zakone i druge propise potrebne za usklađivanje s ovom Direktivom. One Komisiji odmah dostavljaju tekst tih odredaba.
               One te odredbe primjenjuju od 1. travnja 2021.
               Kada države članice donose te odredbe, one sadržavaju upućivanje na ovu Direktivu ili se na nju upućuje prilikom njihove službene objave. Države članice određuju načine tog upućivanja.

               2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.

            Članak 3.
            Ova Direktiva stupa na snagu dvadesetog dana od dana objave u Službenom listu Europske unije.

            Članak 4.
            Ova je Direktiva upućena državama članicama.

            Sastavljeno u Bruxellesu 17. prosinca 2019.

                  Za Komisiju

                  Predsjednica

               Ursula VON DER LEYEN

            (1)  SL L 174, 1.7.2011., str. 88.

            (2)  Delegirana direktiva Komisije (EU) 2015/573 оd 30. siječnja 2015. o izmjeni, u svrhu prilagodbe tehničkom napretku, Priloga IV. Direktivi 2011/65/EU Europskog parlamenta i Vijeća u pogledu izuzeća za olovo u senzorima od polivinil-klorida u in vitro dijagnostičkim medicinskim proizvodima (SL L 94, 10.4.2015., str. 4.).

            (3)  Direktiva 98/79/EZ Europskog parlamenta i Vijeća od 27. listopada 1998. o in vitro dijagnostičkim medicinskim proizvodima (SL L 331, 7.12.1998., str. 1.).

            (4)  Uredba (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije (SL L 396, 30.12.2006., str. 1.).

            PRILOG
            U Prilogu IV. Direktivi 2011/65/EU unos 41. zamjenjuje se sljedećim:

                           „41.

                           Olovo kao termički stabilizator u polivinil-kloridu (PVC) koji se upotrebljava kao osnovni materijal u amperometrijskim, potenciometrijskim i konduktometrijskim elektrokemijskim senzorima koji se upotrebljavaju u in vitro dijagnostičkim medicinskim proizvodima za analizu krvi i drugih tjelesnih tekućina i plinova.

                           Istječe 31. ožujka 2022.”